Ялу ЧIатIлух

Ялу ЧIатIлухиял () Дагъусттаннал шяравалу дуссар Самур неххал даралул бакIрах Рутуллал райондалий, Самур зунттул бурхIай кьиблалул чулий, Ккуллал районданул дазуй.

 Маз 
Ялу ЧIатIлуххиял маз бур гъумучиял лугъатрайсса лакку маз. ЧIатIлух тIисса цIа сакин хьуну дур кIива мукъуя — ччатI ва лух-ччи тIисса, яники ччатIул лухччи (кIану).

 Тарих 
Ялу ЧIатIлуххиял шяравалу хIасил хьуну дур 300-хъул шинал хьхьичI Чулакъ Сурхай-ханI-манал ятти-гъаттарал мащилий. Цалчин шиккусса мащиллий ялапар хъанай ивкIун ур Аьли тIисса адамина, му цала кулпатращал Сурхайханнал ятти-гъаттараха зий ивкIуну ур, яла миккун бизан бувну бур Гирги (гуржиричу), Бажана (тат), Арус (оьрус), ми мукьа инсанная хIасул хьуну дур му шяравалу.

Шяраваллил зумани бивхьуну бивкIун бур къала, 1741-ку шинай Надиршагьнал аьрал ТтурчIиял зунттуй бух бувсса чIумал Сурхайханнал аскарнал  шиккун бувцуну бувкIуну бур 7 ясирну бувгьусса парснал аскар, мигу щябивтуну бур  ЧIатIлух. Сурхай-хан цувагу Гъази-Гъумучиял ханшивугу цала хъунама арснан МахIаммад-ханнан тапшур дурну ивзуну ур ЧIатIлухсса къалалувун. Арулла шин ларгуну мукьах парснал ясир Сурхай-ханнал бизан бувну бур цалла 2-ра киломералул ялараймур мащилийн. Му мащилийгу ми ясир бизан баннан яхъанай бивкIуну бур шанма хъусращатусса кулпат ханнал ятти-гъаттаралсса буллай. Ми ясирнан Сурхай-ханнал ихтияр дуллуну дур дяъвилия махъ курчIу хьусса лакку хъамигу дурцуну, ханнал биюрдугу биттур буллай кулпатругу бувну яхъанан му мащилий.

ЧIун ларгукун шикку хIасул хьуну дур цIусса шяравалу Лув ЧIатIлух (). Революция хьуннан ва шяраваллил халкьуннайн «лак» чайссия. вайннал маз хъунмурчIин турк маз бухьукун (80% азербажаннал, 20% лакрал) вайннан утти «азербайджан» чайссар.

1748 шинай Чулакъ Сурхай-ханI дунияллуя лавгуссар Ял ЧIатIлух, кIирагу ЧIатIлуххиял гьарца нюжмар кьинилул чак бувайни мизитирттаву цала ханнаха дуаь дайссия 1936-ку шинаннин.

 БувчӀин баву 

Категория:Рутуллал райондалул щархъурду